Philipp Jacob Siebenpfeiffer

**Philipp Jakob Siebenpfeiffer** (1789–1845) var en tysk jurist, journalist og aktivist. Han var blant de mest fremtredende liberaldemokrater i Sør-Tyskland under Vormärz, perioden før den tyske revolusjonen i 1848. Sammen med Johan Georg August Wirth arrangerte han i 1832 Hambachfesten, den til da største politiske demonstrasjon i Tyskland. Han regnes blant det tyske demokratiets pionerer.

## Bakgrunn og tidlige år
Siebenpfeiffers far var skredder. Sønnen mistet begge sine foreldre da han var ti år gammel, og vokste opp hos en tante i Lahr i Schwarzwald. Fra 1808 arbeidet han i Freiburg og studerte ved universitetet der. Han fikk som student bo hos professor Karl von Rotteck og ble preget av hans lære.

Fra 1818 var han *Landkommissar* (i dag ''landrat'', norsk: kommunalråd) i Homburg. Siebenpfeiffer skrev i 1831 en håndbok i statsrett, sivilprosess og forvaltningsrett (*Handbuch der Verfassung, Gerichtsordnung und gesamten Verwaltung Rheinbayerns*) som lenge var i bruk. 

## Journalistikk
Han hadde i 1830 offentlig fremsatt kritikk av uheldige økonomiske, sosiale og politiske forhold i samfunnet og fremlagt sine reformforslag i sitt nye tidsskrift *Rheinbayern*. Den ellers statslojale Siebenpfeiffer kom på denne måten i konflikt med Ludvig I. Han ble tvangsforflyttet til stillingen som leder av tvangsarbeidsfengselet i Kaisheim ved Donauwörth. Siebenpfeiffer påklaget beslutningen til *bezirksretten* i Zweibrücken, og vant frem.

Fra 1831 utga han avisen *Der Bote aus dem Westen,* fra 1832 *Westbote* (tysk for *Budbringer fra vest*) og grunnla *Vaterlandsverein zur Unterstützung der freien Presse*, *Preßverein*, tysk for *Fedrelandsforeningen til understøttelse av den frie presse, Presseforeningen*), som dermed ble den første journalist-fagforening i Tyskland.

## Hambachfesten
Sammen med Johan Georg August Wirth tok han initiativ til den store politiske demonstrasjonen Hambachfesten den 27. mai 1832. I sin tale under Hambachfesten krevde han pressefrihet, likestilling for kvinner og andre demokratiske rettigheter. Han argumenterte for en fredelig revolusjon for å oppnå disse målene. Demonstrasjonen samlet fra  (politiets opplysninger) til  (Siebenpfeiffers egne anslag), og var uansett den største politiske samling i landet til da. Kort tid senere ble han arrestert for oppvigleri, men senere frikjent. Han ble i en annen sak dømt for å ha fornærmet embetsstanden, men rømte i 1833 til Sveits.

Siebenpfeiffer ble i 1834 professor i strafferett og statsrett i Bern, og gikk samme år inn for utdannelse og velferdsordninger for alle. En mental lidelse førte til at han i 1842 måtte innlegges på det psykiatriske sykehuset i Bümpliz i Sveits, der han også døde.

## Ettermæle
Siebenpfeiffer-prisen deles ut annethvert år til journalister som krever bevissthet knyttet til demokratiet i vår tid. Siebenpfeiffer-Gymnasium Kusel finnes i Kusel i Rhreinland-Pfalz og fikk sitt navn i 2015.

Siebenpfeiffer regnes av Stiftung Orte der deutschen Demokratiegeschichte blant de viktigste personer som i løpet av de siste 200 år har bidratt til dannelsen av demokratiet i Tyskland.

## Se også
* Det tyske demokratiets pionerer

## Referanser


## Eksterne lenker
*